唔見錢嘅比喻

唔見錢嘅比喻係耶穌講嘅一個比喻，記載喺《新約聖經》《路加福音》第15章第8-10節。呢個故事係《路加福音》第15章裏面耶穌嘅比喻「三部曲」嘅第一個，另外兩個比喻係迷羊嘅比喻同浪子嘅比喻。

聖經譯文

解釋
耶穌用一個婦人唔見錢嘅比喻，嚟強調失而復得嘅真理。十個銀幣可能代表一個婦人嘅所有積蓄，若果失落咗一個，都係一件嚴重嘅事。一個銀幣等於一個人喺葡萄園度做一日嘢嘅人工，對佢嚟講，係莫大嘅損失。因此佢要點着盞燈，打掃間屋，細心噉去搵。東方嘅房舍只有一佪窗口仔，可以透入屋嘅光極之有限，因此屋入面通常都係漆黑一片。婦人喺噉嘅情況之下搵銀幣，好比海底撈針。婦人以破釜沉舟嘅精神，終於搵到呢個失而復得嘅銀幣，將佢揸係手度嗰種莫名嘅喜樂實在難以形容。同樣，當一個罪人悔改，上帝同眾天使都喜樂，就好比呢個婦人重獲失去珍貴嘅物品一樣咁開心。

聖經
耶穌嘅比喻
基督教
天主教